Göran Fristorp

**Göran Fristorp** (1948–2024) var en svensk gitarist og trubadur, blant annet kjent for Nils Ferlin-slagerne «Men går jag över ängarna» og «Syner i lövsprickningen» (fra 1975) som toppet slagerlistene foran Rolling Stones.

Han var en av de ledende visesangere og gitarister i Skandinavia, og arbeidet dessuten med kirkemusikk og elektronisk orkestrering. Fristorps gjennombrudd var i Melodifestivalen i 1973 og i 1974 med *Göran Fristorp sjunger Nils Ferlin*.

## Bakgrunn og utdannelse
Karl Göran Fristorp ble født 26. mai 1948 i Örebro. Han studerte klassisk gitar ved Göteborgs Musikkonservatorium. Fristorp bodde ti år i Stockholm før han flyttet til Skillinge. 

## Musikalsk virke
Han begynte karrieren i popgruppen Siden og sammet.

Med duoen Malta vant han (sammen med Claes af Geijerstam) svenske Melodifestivalen i 1973 med «Sommaren som aldrig säger nej» og endte på femteplass i Eurovision Song Contest 1973.

Han skal ha fått tilbud om å flytte til Los Angeles for å skrive for Herb Alpert på heltid, men takket nei.  I 1976 gjennomførte han en turné i Sovjetunionen.  

### Norge
Han opptrådte på Banketten i Oslo med Rune Öfwermans orkester fra 11.–14. januar 1978, sammen med Sylvia Vrethammar på vokal, Ed Thigpen på trommer, Mads Vinding på bass og Rune Gustafsson på gitar.  

Hans første norgesturné gikk med Finn Kalvik høsten 1978, og to år senere var han på svenske SVT med Radka Toneff. I forbindelse med en opptreden i det norske programmet ''Syng med oss'' ble det ny norgesturné i 1981, og sommeren etter var han på Moldejazz (Naustet Vårt med Arne Nøst sitt *Et Cetera*). Han ble dekket i NRK-programmet *[[Sommarteltet]]* og hadde senere turné med Arild Andersen. 

I 1982 ga han ut *En sång til dig* med norsk folkemusikk i egne arrangmenter. Tidlig i 1983 besøkte han Nord-Norge for første gang. I 1984 utga Kirkelig Kulturverksted *Visst skal våren komme* med tekster av Eyvind Skeie, tonesatt av Sigvald Tveit, og fremført av nettopp Fristorp samt Anne Lise Gjøstøl og koret Grex Vocalis, ledet av Carl Høgset.

I 1993 var det kulturuka i Harstad og så Fleinvær med Nordnorsk Kammerorkester. Til Vossajazz 1994 ankom han med Lars Jansson piano og Arild Andersen. Med Kristiansand kammerorkester var han utøver på albumet *Juleglede* av Grimstad kammerkor i 1995. Så var det tur med Karoline Krüger i 1997, da han ble nektet å opptre i St. Petri kirke i Stavanger, selv om han i Bergen hadde forestilling i Johanneskirken året etter.

I 1999 samarbeidet han med Aftenlandet om CD-utgivelse (Kenneth Sivertsen og Odd Nordstoga deltok på samme). På 1980-tallet samarbeidet han med Sidsel Endresen.

Med Kjetil Bjerkestrand var han i «Marokko» kirke i Kristiansund 2002, året etter utga han album med Olavskoret. Han bidro på juleplaten *Mine tanker går til Betlehem* av Marianne Juvik Sæbø i 2004. 

I tv-programmet ''Beat for beat'' på NRK1 sang han duett med skuespiller Øyvind Brandtzæg i 2005. Med Odd Børretzen og *Herrekvartetten* turnerte han med en Bellman-oppsetning i 2007, og i 2008 sang han «Tänker du nånsin på mig» i duett med norske Marian Aas Hansen. I juli 2010 var han i Hakadal kirke med konsert. Han er altså anerkjent som norgesvenn og uttalte at «...Det är jättestor skillnad på våra länder. Man märker det först när man vistats mycket i Norge. De är fritänkare och individualister, medan vi svenskar är mer benägna att gå åt samma håll allihopa» i et forsøk på å forklare at hans popularitet er størst her.

## Priser
* Evert Taube-priset fra Gröna Lund 1997
* Nils Ferlin-Sällskapet sin trubadurpris 1998
## Plateutgivelser
* 1970: *Sympathy*, Sonet SLP 2517 – med Kerstin Wretmark (vokal)
* 1973: *Malta* – med Claes af Geijerstam
* 1974: *Egna Låtar*, Sonet SLP 2553
* 1975: *Sjunger [[Nils Ferlin]]* (album), Proprius, SLP 2557
* 1975: *Lyxlir*, Sonet SLP 2571
* 1977: *Sjunger [[Gustav Fröding]]* (album), Sonet, SLP 2598
* 1978: *Längtan Om Livet Med Dig/My Only Son* (EP), Sonet
* 1979: *På mjuka vågor* (album), Sonet, SLP 2631
* 1980: *Fred är en hemlig sång* – med dikt laget av barn av Arabia og Israel, musikk av Beppe Wolgers og Leif Strand
* 1982: *En sång till dig* (album), Sonet SLP 2708
* 1983: *Återsken* (album), Sonet SLP 2733
* 1984: *Musik från Norge* – med musikk av Grieg og andre; opptak fra Nidaros Studio ved Jan Erik Kongshaug, med Arild Andersen bass og svenske musikere
* 1984: *[[Visst skal våren komme - sanger om håp]]* (Kirkelig Kulturverksted). Musikk ved Edvard Askeland, Kenneth Sivertsen og Rob Waring. Tekster av Eyvind Skeie tonesatt av Sigvald Tveit, men fremført av nettopp Fristorp, samt Anne Lise Gjøstøl og koret Grex Vocalis ledet av Carl Høgset.
* 1983: *Göran Fristorp/Martin Best*, Lidingö Sonet
* 1987: *Riktning* (album), Grappa – tekster av ham selv, broren Anders Fristorp og Lillebjørn Nilsen; egne arrangement
* 1989: *Psalmer* (album), Cantio SLP 58/2, Grappa
* __NOTOC__1990: *Sjunger och spelar Taube* (album), Cantio Records/Grappa
* 1991: *Amabile* (album), Viva Records, Grappa – egne tekster og arrangement
* 1992: *Julsånger* (album), Viva Records, Grappa
* 1994: *Songs for the broken hearted* (album), Grappa – med Lars Jansson
* 1996: *Flickan från fjärran* (album), Grappa – egne tekster og arrangement
* 1996: *Live* (album), Frituna – med Anna-Lotta Larsson
* 1999: *Fullständigt Fristorp – De Beste* (samlealbum), Grappa – kun utgitt i Norge
* 2003: *[[Pie Jesu]]* (album), Down Beach Music – med Olavskoret
* 2004: *En Sommarkonsert* (album) – med Putte Wickman og Jan Lundgren
* 2007: *Svenska klassiker* (album), Universal Records Sverige
* 2008: *Min lyckas hus* (album), daWorks– tekster av Gustav Fröding, Erik Axel Karlfeldt, Per Lagerkvist, William Wordsworth og W.H. Auden. Duetter med norske Marian Aas Hansen, Herborg Kråkevik og Helen Sjöholm. Med Per Lindvall trommer og Arild Andersen bas, samt Malmö Symfoniorkester og treblåsere fra Radiosymfonikerna i Stockholm, dirigert av Helge Lilletvedt. Innspilt i Norge.
* 2009: *Från oss alla* (album), daWorks Records/Soundcarrier – med Anna-Lotta Larsson; 13 julesanger innspilt i svenske kirker gjennom 2008
* 2013: *Klassisk Fristorp* med Kringkastingsorkestret (album), daWorks
* 2018: *Göran Fristorp sjunger Edfelt* (album), daWorks

## Melodifestivalen
Fristorp deltok i den svenske Melodifestivalen fire ganger, alle på 1970-tallet:
* 1974: *Jag minns dig nog* – 7. plass i konkurransen
* 1974: *En dröm är en dröm* (duett med Sylvia Vrethammar) – 6. plass i konkurransen
* 1976: *Som min vän* – 4. plass i konkurransen
* 1978: *Längtan om livet med dig* – 3. plass i konkurransen

## Referanser


## Eksterne lenker
* 
* 
* 
* Officiell webbplass